SPALI เปิดพรีเซลล์คฤหาสน์หรูในจ.ชลบุรี มูลค่ากว่า 1.2 พันลบ. 28-29 ก.ย.นี้
SPALI เปิดพรีเซลล์ "ศุภาลัย พาร์ควิลล์ พระยาสัจจา-สุขุมวิท" คฤหาสน์หรูจ.ชลบุรี มูลค่ากว่า 1.2 พันลบ. 28-29 ก.ย.นี้
SPALI เปิดพรีเซลล์ "ศุภาลัย พาร์ควิลล์ พระยาสัจจา-สุขุมวิท" คฤหาสน์หรูจ.ชลบุรี มูลค่ากว่า 1.2 พันลบ. 28-29 ก.ย.นี้
10 ก.ย. 2562

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทเดินหน้าเปิดโครงการแนวราบใหม่อย่างต่อเนื่องในช่วงไตรมาส 3/62  โดยยังเล็งเห็นศักยภาพการเติบโตในทำเลโซนภาคตะวันออก ซึ่งเป็นศูนย์กลางของภาคอุตสาหกรรม และมีการเจริญเติบโตของที่อยู่อาศัยอย่างต่อเนื่อง จึงเตรียมเปิดโครงการใหม่ล่าสุด “ศุภาลัย พาร์ควิลล์ พระยาสัจจา-สุขุมวิท” คฤหาสน์หรู บนทำเลศักยภาพ ในจ.ชลบุรี มูลค่าโครงการกว่า 1,200 ล้านบาท ซึ่งคาดว่าจะสามารถตอบสนองไลฟ์สไตล์ของครอบครัวยุคใหม่ได้เป็นอย่างดี โดยเตรียมเปิด Pre-Sales 28-29 กันยายนนี้
โดยโครงการ “ศุภาลัย พาร์ควิลล์ พระยาสัจจา-สุขุมวิท” มีทั้งสิ้น 175 แปลง บนพื้นที่ 45 ไร่ ชูแนวคิดที่โดดเด่น “สะท้อนนิยามชีวิตที่สมบูรณ์แบบ…สัมผัสความสำเร็จอีกขั้นของชีวิต”  บ้านเดี่ยว 2 ชั้น สไตล์โมเดิร์น ขนาดพื้นที่ใช้สอย 150-318 ตร.ม. 3-4 ห้องนอน 3-5 ห้องน้ำ 2 ที่จอดรถ ในราคาเริ่มต้น 5.99 ล้านบาท ออกแบบโดยคำนึงถึงพื้นที่ใช้สอยได้อย่างคุ้มค่า พร้อมนำนวัตกรรมใหม่ เข้ามาทำให้สะดวกมากขึ้น อาทิ Home Automation ที่ส่งมอบความสะดวกสบายในการใช้ชีวิต สามารถสั่งการควบคุมการใช้งานอุปกรณ์ต่างๆ ผ่านสมาร์ทโฟน